Korrupsiyaga qarshi kurash agentligi Parkent tumani hokimligidagi “Captiva voqeasi” bo‘yicha Bosh prokuraturaga so‘rovnoma yubordi

Toshkent viloyati Parkent tumani hokimligi tomonidan Mega Karer MChJdan Captiva rusumli avtomobil 260 million so‘mga sotib olingani, sotuvchi va sotib oluvchi mansabdor shaxs yaqin qarindoshlik aloqalariga ega ekani haqida xabar qilingandi.
Mazkur holat yuzasidan Toshkent viloyati hokimligi axborot xizmatining ma’lum qilishicha, haqiqatan ham Parkent tumani hokimligi Captiva avtomobili xarid qilgan va vositachi korxona ta’sischilaridan biri tuman hokimining o‘g‘li ekanligini tasdiqlagan.
Yuqoridagi harakatlarda davlat hokimiyati vakilining o‘z mansabidan foydalangan holda korrupsiyaga yo‘l qo‘yish alomatlari mavjudligini inobatga olib, Korrupsiyaga qarshi kurashish agentligi mazkur holat yuzasidan tergovga qadar tekshiruv o‘tkazishni so‘rab Bosh prokuraturaga so‘rovnoma yubordi.
Holat yuzasidan OAV va keng jamoatchilikka batafsil ma’lumot berilishi ma’lum qilingan.